หุ้นปิด924จุดเพิ่มขึ้น3.71จุด
ดัชนีหุ้น 16 ก.ย. ปิดที่ 924.81จุด เพิ่ม 3.71จุด มูลค่า 27,271.05&nbsp;ล้านบาท คาด 17ก.ย.ดัชนียังคงเคลื่อนไหวในกรอบแนวรับ 915-917
16 ก.ย. 2553

ดัชนีหุ้น 16 ก.ย. ปิดที่ 924.81จุด เพิ่ม 3.71จุด มูลค่า 27,271.05 ล้านบาท คาด 17ก.ย.ดัชนียังคงเคลื่อนไหวในกรอบแนวรับ 915-917 
ตลาดหุ้นปิดที่ 924.81 จุด เพิ่มขึ้น 3.71 จุด หรือ 0.40%มูลค่าการซื้อขาย 27,271.05 ล้านบาท โดยดัชนีปรับตัวเพิ่มขึ้นตั้งแต่เปิดตลาดและทำระดับสูงสุดอยู่ที่ 927.54 จุดและผันผวนตลอดวันจนต่ำสุดที่ 920.02 จุด
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ (บล.) พัฒนสิน กล่าวว่า ภาพรวมตลาดหุ้นเคลื่อนไหวผันผวนตลอดทั้งวันและยืนปิดบวกได้เล็กน้อย โดยมีแรงซื้อหุ้นที่อ่อนตัวลงก่อนหน้านี้ เช่น กลุ่มพลังงาน กลุ่มชิ้นส่วนอิเล็กทรอนิกส์และอสังหาริมทรัพย์บางตัว
"ภาพรวมตลาดไม่มีปัจจัยอะไร แม้ธนาคารแห่งประเทศไทยจะออกมาบอกว่ายังไม่ม่มาตรการคุมค่าเงินบาท โดยจะปล่อยให้เป็นไปตามกลไกลตลาด แต่นักลงทุนยังไม่สบายใจมากนักเห็นได้จากมูลค่าการซื้อขายที่บางลง หลังจากนักลงทุนขายหุ้นออกก็ยังไม่กลับเข้ามา"นายชัย กล่าว
สำหรับหุ้นกลุ่มชิ้นส่วนอิเล็กทรอนิคส์อ่อนตัวลงไปมาก เมื่อเงินบาทอ่อนค่านักลงทุนก็กลับมาซื้อหุ้น ส่วนกลุ่มอสังหาริมทรัพย์ โดยเฉพาะแลนด์ แอนด์ เฮ้าส์ (LH) มีแรงเก็งกำไรแน่นคาดการณ์ว่าการประชุมคณะกรรมการนโยบายการเงิน (กนง.) ที่จะมีขึ้นในครั้งต่อไป คงยังไม่มีการปรับขึ้นดอกเบี้ย ซึ่งส่งผลดีต่อกลุ่มพัฒนาอสังหาริมทรัพย์
แนวโน้มตลาดหุ้นในวันพรุ่งนี้คาดว่าดัชนียังคงเคลื่อนไหวในกรอบแนวรับ 915-917 จุดและแนวต้านที่ 930 จุด โดยแนะนำนักลงทุนเลือก.อ้หุ้นรายตัวที่เป็นตัวหลักของกลุ่ม และไม่แนะนำให้ไล่ราคา
5 อันดับหุ้นที่มีมูลค่าการซื้อขายสูงสุด ได้แก่
LH  ปิดที่ 6.95 บาท เพิ่มขึ้น 0.40 บาท หรือ+6.11% มูลค่าการซื้อขาย 1,742.44 ล้านบาท
SCB ปิดที่ 91.75 บาท ลดลง 0.75  บาท หรือ -0.81% มูลค่าการซื้อขาย 1,298.81 ล้านบาท
PTT ปิดที่ 284.00 บาท เพิ่มขึ้น 3.00 บาท หรือ +1.07% มูลค่าการซื้อขาย   1,040.59ล้านบาท
CPALL ปิดที่ 39.00 บาท เพิ่มขึ้น 1.00 บาท หรือ +2.63% มูลค่าการซื้อขาย 851.01 ล้านบาท
BANPUปิดที่ 642  บาท ราคาไม่เปลี่ยนแปลง มูลค่าการซื้อขาย 829.06 ล้านบาท